Wegwajzer (uod miymieckigo "Wegweiser"; tyż rankoś) to je zorta drōgowygo piōnowygo znaku, kery wskazuje kerōnek ku jakij miejscowości abo ôbiektowi wele drōgi, stowiany nojczyńści na krajcoku abo przed nim. Moge mieć forma prostokōnta ze wymalowanōm strzołkōm abo być podany we ksztołcie na strzołka. Je na nim napisane miano miejscowości, nōmera drōgi abo farba cesty. Niykej trefio sie, co na wegwajzerze je podano ôdlygłość ôd placu, na kery wegwajzer wskazuje, we kilōmyjtrach (we anglosaskich państwach - we milach) abo, na cestach, we minutach. Downi wegwajzery bōły wyryte na kamiyniach milowych, skiż tygo, coby bōły ôdporne na pogoda a erozyjo.